CELEX: 62011TN0607
Language: el
Date: 2011-11-30 00:00:00
Title: Υπόθεση T-607/11: Προσφυγή της 30ής Νοεμβρίου 2011 — Henkel και Henkel Γαλλία κατά Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/64
            
         
      Προσφυγή της 30ής Νοεμβρίου 2011 — Henkel και Henkel Γαλλία κατά Επιτροπής
      (Υπόθεση T-607/11)
      (2012/C 25/123)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Henkel AG & Co. KGaA (Düsseldorf, Γερμανία), Henkel Γαλλία (Boulogne-Billancourt, Γαλλία) (εκπρόσωποι: R. Polley, T. Kuhn, F. Brunet και E. Paroche, δικηγόροι)
      
         Καθής: Ευρωπαϊκή Επιτροπή
      
         Αιτήματα των προσφευγουσών
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 30ής Σεπτεμβρίου 2011, με την οποία αρνήθηκε να διαβιβάσει στην αρμόδια για τον ανταγωνισμό αρχή της Γαλλίας δεκαπέντε έγγραφα που υποβλήθηκαν στο πλαίσιο της υποθέσεως COMP/39.579 (απορρυπαντικά ευρείας κατανάλωσης)·
               
            
                  —
               
               
                  να υποχρεώσει την Επιτροπή να δεχθεί όπως οι προσφεύγουσες στηριχθούν επί των ζητούμενων εγγράφων στο πλαίσιο της εκκρεμούς ενώπιον της οικείας αρχής διαδικασίας·
               
            
                  —
               
               
                  να καταδικάσει την Επιτροπή στα δικαστικά έξοδα, καθώς και στις λοιπές δαπάνες και έξοδα στα οποία υποβλήθηκαν οι προσφεύγουσες στο πλαίσιο της παρούσας διαδικασίας, και
               
            
                  —
               
               
                  να λάβει όποια άλλο μέτρο αυτό κρίνει πρόσφορο.
               
            
         Λόγοι ακυρώσεως και κύρια επιχειρήματα
      
      Με τον μοναδικό λόγο που προβάλλουν προς στήριξη της προσφυγής τους, οι προσφεύγουσες υποστηρίζουν ότι η Επιτροπή κακώς απέρριψε την αίτηση της αρμόδιας για τον ανταγωνισμό αρχής της Γαλλίας περί διαβιβάσεως των δεκαπέντε ζητηθέντων εγγράφων και ότι με τον τρόπο αυτό παρέβη τις υποχρεώσεις που υπέχει από το άρθρο 4, παράγραφος 3, της Συνθήκης για την Ευρωπαϊκή Ένωση, καθώς επίσης προσέβαλε τα θεμελιώδη δικαιώματα άμυνας της προσφεύγουσας και παραβίασε την αρχή της ισότητας των όπλων.